stanford-oval/wikipedia huggingface dataset:
Ikaría (kunta)

| Ikaría Ikarían kunta Ικαριά Δήμος Ικαριάς |
| --- | --- |
 Kunnan sijainti
 Ikaría
 Koordinaatit: 37°35′N, 26°10′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Ikaría
Hallinto:  
 – Asutustyyppi:  kunta
 – Kallikrates-koodi:  5401
 – Kuntakeskus:  Ágios Kírykos
Pinta-ala:  
 – Kokonaispinta-ala:  254,4 km²
Väkiluku (2011):  8 423
 – Väestötiheys:  33,11 as./km²
Aikavyöhyke:  UTC+2
 – Kesäaika:  UTC+3
Postinumero:  833 xx
Suuntanumero(t):  22750
Rekisterikilpi:  MO
 
 www.dimosikarias.gr 
Infobox OKVirheellinen NIMI-arvo: 
Ikaría (kreik. Ικαρία; kath.kreik. Ικαριά, Ikariá; eli Δήμος Ικαριάς, Dímos Ikarías) on Kreikan kunta, joka sijaitsee Ikarían alueyksikössä Pohjois-Egean saarten alueella. Kunnan pinta-ala on 254,4 neliökilometriä ja väkiluku 8 423 (vuonna 2011). Kunnan kuntakeskus on Ágios Kírykos.
Ikarían kunta käsittää koko Ikarían saaren. Ikarían kunta syntyi, kun Ágios Kírykos, Évdilos ja Ráches yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Ikaría Wikimedia Commonsissa
Δήμος Ικαριάς (Arkistoitu – Internet Archive). Ikarían kunnan verkkosivut. (kreikaksi)
Pohjois-Egean saarten alue
| --- | --- |
Chíoksen alueyksikkö:   Chíos  Oinoússes  Psará 
Ikarían alueyksikkö:   Foúrnoi Korseón  Ikaría 
Límnoksen alueyksikkö:   Ágios Efstrátios  Límnos 
Lesboksen alueyksikkö:   Länsi-Lesbos (Dytikí Lésvos)  Mytilíni 
Sámoksen alueyksikkö:   Anatolikí Sámos  Dytikí Sámos
Giovanni Battista Morandini

Giovanni Battista Morandini (30. kesäkuuta 1937 Bienno – 21. lokakuuta 2024) oli italialainen roomalaiskatolinen arkkipiispa, joka loi uran kirkon diplomaattisissa tehtävissä.
Morandini sai pappisvihkimyksensä 22. heinäkuuta 1962, ja hänet nimitettiin Numidan titulaariarkkipiispaksi sekä apostoliseksi nuntiukseksi Ruandaan 30. elokuuta 1983. Piispaksi vihkiminen seurasi 8. lokakuuta. Pääkonsekraattorina toimi Agostino Casaroli, jota avustivat Bernardin Gantin ja Eugênio de Araújo Sales.
Morandini sai 12. syyskuuta 1990 nimityksen apostoliseksi nuntiukseksi Guatemalaan, 23. huhtikuuta 1997 Koreaan ja Mongoliaan, sitten 6. maaliskuuta 2004 Syyriaan. Hän jäi eläkkeelle 21. syyskuuta 2008.
Kalispell

| Kalispell |
| --- | --- |
 Kalispellin kaupunkia.

Valtio:  Yhdysvallat
Osavaltio:  Montana
Piirikunta:  Flathead
Pinta-ala:  
 – Kokonaispinta-ala:  32,74 km²
 – Josta vettä:  0,22 km² 
Väkiluku (2020):  24 558
 – Väestötiheys:  750 as./km²
 
 https://www.kalispell.com 
Infobox OKVirheellinen NIMI-arvo: 
Kalispell on kaupunki Yhdysvalloissa Montanan osavaltiossa. Vuoden 2020 väestönlaskennassa Kalispellissa oli 24 558 asukasta. Kaupunki toimii Flatheadin piirikunnan hallintokeskuksena.
Väestö

Vuoden 2020 väestönlaskennassa Kalispellin asukasluku oli 24 558. Arvion mukaan asukkaista valkoisia on 90,4 %, aasialaisia 1,6 %, alkuperäisasukkaita 1,2 % ja mustia 0,5 %. Asukkaista 5,5 % kuuluu kahteen tai useampaan rotuun. 5,1 % asukkaista puhuu kotonaan jotain muuta kieltä kuin englantia ja 3,2 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Kalispell Wikimedia Commonsissa
Áno Sýros

| Áno Sýros Άνω Σύρος |
| --- | --- |
 Áno Sýroksen kylä.
 Kunnallisyksikön sijainti
 Áno Sýros
 Koordinaatit: 37°28′N, 24°56′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Kunta:  Sýros-Ermoúpoli
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  580102
Väkiluku (2011):  3 877
 – Kylä­yhdys­kunta:  2 133
 – Kylä:  862
Aikavyöhyke:  UTC+2
 – Kesäaika:  UTC+3
Rekisterikilpi:  EM
Infobox OKVirheellinen NIMI-arvo: 
Áno Sýros (kreik. Άνω Σύρος) on Kreikan kylä sekä samanniminen Sýros-Ermoúpolin kunnan kunnallisyksikkö (Δημοτική Ενότητα Άνω Σύρου, Dimotikí Enótita Áno Sýrou) ja entinen itsenäinen kunta. Se sijaitsee Sýroksen alueyksikössä Etelä-Egean saarten alueella. Koko kunnallisyksikön väkiluku on 3 877 ja varsinaisen Áno Sýroksen kylän väkiluku 862 (vuonna 2011).
Áno Sýroksen, ”Ylemmän Sýroksen”, kylä sijaitsee Sýroksen saaren itäosassa ylärinteessä aivan Ermoúpolin kaupungin luoteispuolella. Áno Sýroksen kunnallisyksikkö käsittää Sýroksen saaren pohjoisosan sekä sen luoteispuolella sijaitsevan asumattoman Gyároksen saaren. Áno Sýros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sýros-Ermoúpolin kunnaksi yhdessä Ermoúpolin ja Poseidonían kanssa, jolloin se muuttui uuden kunnan kunnallisyksiköksi.
Kunnallisyksikön osat

Áno Sýroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Áno Sýros | Ágios Dimítrios | 56 |
| Áno Sýros | Ái Michális | 11 |
| Áno Sýros | Alithiní | 89 |
| Áno Sýros | Áno Sýros | 862 |
| Áno Sýros | Chalandrianí | 3 |
| Áno Sýros | Episkopeío | 500 |
| Áno Sýros | Foinikiá | 10 |
| Áno Sýros | Gyáros (saari) | 0 |
| Áno Sýros | Kíni | 560 |
| Áno Sýros | Mýttakas | 26 |
| Áno Sýros | Papoúri | 4 |
| Áno Sýros | Platý Vouní | 10 |
| Áno Sýros | Varvaroúsa (saari) | 2 |
| Chroúsa | Chroúsa | 269 |
| Galissás | Danakós | 78 |
| Galissás | Galissás | 437 |
| Págos | Agrós | 89 |
| Págos | Mesariá | 279 |
| Págos | Págos | 363 |
| Págos | Parakopí | 229 |
Yhteensä: 3 877
Aiheesta muualla

Kuvia tai muita tiedostoja aiheesta Áno Sýros Wikimedia Commonsissa
Skotlannin episkopaalinen kirkko

| Skotlannin episkopaalinen kirkko |
| --- | --- |

Suuntautuminen:  Kalvinismi
Teologia:  Anglikaanisuus
Hallinto:  Episkopaalinen
Johtaja:  Mark Strange, Morayn, Rossin ja Caithnessin piispa, Skotlannin episkopaalisen kirkon primus
Yhteistyötahoja:  Kirkkojen maailmanneuvosto
Toiminta-alue:  Skotlanti
Hiippakuntia:  7
Seurakuntia:  303
Jäseniä:  28 647 (2018)
Aiheesta muualla
Sivusto
Infobox OKVirheellinen NIMI-arvo: 
Skotlannin episkopaalinen kirkko (engl. Scottish Episcopal Church, skotiksi Scots Episcopal Kirk, gaeliksi Eaglais Easbaigeach na h-Alba) on Anglikaanisen kirkkoyhteisön kirkkoprovinssi, joka toimii Skotlannissa. Se on Skotlannin kolmanneksi suurin kirkko, presbyteerisen Skotlannin kirkon ja katolisen kirkon jälkeen.
Historia > Katolinen esihistoria

On löytynyt arkeologisia todisteita kristinuskon läsnäolosta Whithornissa Etelä-Skotlannissa liittyen Ninianiin, 400-luvulla eläneeseen lähetyssaarnaajaan, josta tiedetään vain vähän varmaa. Enemmän tietoa on irlantilaisesta lähetyssaarnaajasta Columbasta, joka saapui Ionan saarelle vuonna 563. Siellä hän yhdessä muiden munkkien kanssa perusti luostariyhteisön sekä vesiyhteyksiä käyttäen julisti kristinuskon sanomaa Invernessissä asti. Columba kuoli vuonna 597, samana vuonna jolloin Augustinus Canterburylainen saapui Englantiin paavi Gregorius Suuren lähettämänä. Jonkin aikaa Brittein saarilla vaikuttivat rinnakkain roomalainen ja kelttiläinen kristillisyys, jotka erosivat joiltain osin toisistaan. Whitbyn synodin myötä vuonna 664 roomalaisesta kristillisyyden muodosta tuli vallitseva.
Vuonna 1054 suuren skisman jakaessa kirkon katoliseen ja ortodoksiseen kirkkoon asettui Skotlanti katolisen kirkon kannalle. Skotlannissa rakennettiin monia kirkkoja, kuten Pyhän Gilesin katedraali Edinburghissa ja Pyhän Andreaan katedraali Fifessä, sekä useita luostareita. Vuodesta 1378 alkaen katolista kirkkoa vaivasi skisma, joka johtui kahdesta kilpailevasta paavinistuimesta, Roomasta ja Avignonista. Englanti kannatti Rooman paavia, mutta Skotlanti tunnusti Avignonin paavin Benedictus XIII:sta, joka 1413 antoi paavillisen bullan Skotlannin ensimmäisen yliopiston, St Andrewsin yliopiston, perustamisesta. Neljä vuotta myöhemmin skisma päättyi sovintoon. Vuonna 1472 paavi Sixtus IV teki St Andrewsin hiippakunnasta arkkihiippakunnan ja 20 vuotta myöhemmin paavi Innocentius VIII teki saman Glasgown hiippakunnalle.
Katoliselle kirkolle löytyi haastajansa jo ennen uskonpuhdistusta. Ensimmäisellä Glasgown arkkipiispalla oli ongelmanaan Ayrshiren alueella vaikuttanut kirkon opetuksia kyseenalaistava liikehdintä. 'Kylen lollardeina' tunnettu ryhmä vaati muun muassa papistolle oikeutta avioitua ja kansalle oikeutta lukea Raamattua ja viettää jumalanpalvelusta omalla kielellään. 'Lollardi' oli pilkalliseksi tarkoitettu, 'mutisemista' tarkoittava nimitys, jolla nimitettiin 1300-luvulla eläneen teologin John Wycliffen opetusta kannattavia. Liikkeellä oli Skotlannissa myös marttyyrinsä, kuten Perthissä vuonna 1407 roviolla poltettu James Resby ja St Andrewsissä vuonna 1433 saman kohtalon kokenut Paul Crawer.
Historia > Uskonpuhdistus ja Skotlannin kirkon synty

Vuonna 1517 Martti Luther julkaisi 95 teesiään Saksan Wittenbergissä. Lutherin katolisen kirkon opetusta ja käytäntöjä vastaan esittämä kritiikki levisi nopeasti kirjapainotaidon ansiosta. Ne innostivat myös Skotlannissa sellaisia henkilöitä kuin Patrick Hamilton, joka oli opiskellut Saksassa. Hän koki marttyyrikuoleman St Andrewsissa vuonna 1528. Kuitenkin tuli muita, jotka ajoivat asiaa eteenpäin, kuten George Wishart ja hänen tukijansa John Knox. Wishart koki Hamiltonin tavoin marttyyrikuoleman mutta Knox, joka sai voimakkaita vaikutteita Jean Calvinilta oleskellessaan Genevessä, selvisi ja jatkoi työtään. Elokuussa 1560 Skotlannin parlamentti hylkäsi paavin auktoriteetin ja teki katolisen messun laittomaksi. Heti seuraavana vuonna tilanne kuitenkin mutkistui, kun Skotlannin kuningatar Maria Stuart, joka oli katolisuuden innokas kannattaja, palasi Ranskasta.
Maria Stuartin aviomiehen lordi Darnleyn murhan ja Stuartin kolme kuukautta myöhemmin Bothwellin jaarlin (jota epäiltiin osalliseksi murhaan) solmiman avioliiton jälkeen Mariaa painostettiin luopumaan kruunusta poikansa Jaakon hyväksi. Marian tukijat yrittivät ajaa hänen asiaansa mutta Langsiden taistelussa 1568 koetun tappion jälkeen Maria pakeni Englantiin, jossa hänet vangittiin ja lopulta teloitettiin 1587.
Historia > Englannin ja Skotlannin yhdistyminen, kiista kirkon järjestyksestä

Vuonna 1603, Englannin kuningattaren Elisabet I:n kuoltua Englanti ja Skotlanti yhdistyivät kuningas Jaakko I:sen alaisuudessa. Hän halusi yhtenäistää kirkolliset käytännöt rajan molemmin puolin ja kannatti episkopaalista eli piispajohtoista järjestelmää. Knoxin johtama uskonpuhdistus oli rakentunut presbyteriaaniselle järjestykselle. Niinpä sekä Jaakon että hänen seuraajiensa Kaarle I:sen ja Kaarle II:sen aikana Skotlannin kirkon järjestys vaihteli presbyteriaanisen ja episkopaalisen välillä. Stuart-suvun kuninkaat uskoivat heillä olevan jumalallisen oikeuden hallita sekä kirkkoa että valtiota mutta heitä vastustivat voimakkaasti presbyteriaaniset uskonliittolaiset (Covenanters), jotka vuonna 1638 allekirjoittivat Presbyteerisen kansallisen liiton (Presbyterian National Covenant). Vasta vuonna 1690, Mainion vallankumouksen jälkeen maan valtakirkoksi vakiintui presbyteerisesti järjestynyt Skotlannin kirkko.
Historia > Myöhemmät vaiheet

Episkopaalisesti järjestynyt kirkko jatkoi toimintaansa voimakkaana vuoteen 1746 asti, jolloin se jakobiittikapinan jälkiseurauksena joutui useiden rangaistussäädösten alaiseksi. Nämä lait tekivät episkopaaleille laittomaksi omistaa kirkkoja ja kappeleita sekä järjestää julkisia jumalanpalveluksia. Episkopaalipapit eivät myöskään saaneet suorittaa palveluksia useammalle kuin viidelle henkilölle yhtä aikaa vankeuden tai karkotuksen uhalla.
Vuonna 1784 skotlantilaiset piispat vihkivät piispan Connecticutiin, mikä oli osa Yhdysvaltain episkopaalisen kirkon syntyä.
Laurencekirkin synodissa vuonna 1804 kirkko hyväksyi rukouskirjan ja uskollisuudenvalan, minkä myötä rangaistuslakeja alettiin kumota. Tämän jälkeen kirkko kasvoi voimakkaasti 1800-luvulla.
Rakenne

Kirkko jakautuu seitsemään hiippakuntaan, joilla kullakin on oma piispansa. Hiippakunnan papisto valitsee hiippakuntansa piispan yhdessä maallikoiden kanssa. Piispainkokousta johtaa primus, joka on samalla yksi piispoista. Kirkkoa johtaa yleissynodi, joka koostuu piispoista sekä papiston huoneesta ja maallikoiden huoneesta. Näitten huoneiden jäsenet valitaan eri hiippakuntien omissa synodeissa edustamaan näitä hiippakuntia.
Oppi

Osana anglikaanista kirkkoyhteisöä Skotlannin episkopaalisen kirkon oppi perustuu historiallisiin tunnustuksiin, jotka ilmenevät myös sen liturgiassa. Kirkossa on kolmiasteinen pappeus, jonka asteet ovat piispa, pappi ja diakoni.
Oppi > Samaa sukupuolta olevien avioliitto

8. kesäkuuta 2017 kirkko päätti muuttaa kirkkojärjestystään avioliiton osalta mahdollistaakseen samaa sukupuolta olevien parien vihkimisen. Kirkon kirkkojärjestyksestä (Canon) poistettiin määrittely avioliitosta miehen ja naisen välisenä liittona ja lisättiin uusi osa, joka toteaa avioliitosta olevan erilaisia käsityksiä. Tämä teki mahdolliseksi papeille vihkiä sekä eri että samaa sukupuolta olevia pareja avioliittoon. Muutettu kirkkojärjestys toteaa myös, ettei ketään pappia voi pakottaa vihkimään samaa sukupuolta olevia pareja omantuntonsa vastaisesti.
Äänestyksessä avioliittosäädöksien muuttamista kannatti 96 edustajaa ja vastusti 33 edustajaa. Viidestä piispasta neljä kannatti, yksi vastusti. 62 papista 42 kannatti, 20 vastusti. 62 maallikosta 50 kannatti, 12 vastusti.
Lokakuussa 2017 Anglikaaninen kirkkoyhteisö päätti rangaista Skotlannin episkopaalista kirkkoa sen tekemän avioliittoratkaisun vuoksi. Anglikaanikirkkojen johtavat piispat päättivät vetää Skotlannin edustajat ainakin määräajaksi pois ekumeenisista tehtävistä ja johtopaikoilta. Vastaavanlainen rangaistus oli annettu myös Yhdysvaltain episkopaaliselle kirkolle vuonna 2016, kun kyseinen kirkko oli vuonna 2015 päättänyt alkaa siunata samaa sukupuolta olevat parit.
Skotlannin episkopaalisen kirkon primus ja johtava piispa Mark Strange ilmaisi ymmärtävänsä Skotlannin päätöksen aiheuttavan joissakuissa kipua ja ärtymystä ja että hän tekee kaikkensa parantaakseen suhteita, kuitenkaan tinkimättä kirkkonsa päätöksestä.
Skotlannin episkopaalikirkosta on avioliittopäätöksen myötä eronnut ainakin kolme seurakuntaa, Ulko-Hebridien Harrisilla toimiva Christ Church, joka erosi marraskuussa 2017, Edinburghin St. Thomas Church, jonka jäsenistä 72 % äänesti toukokuussa 2018 irtautumisen puolesta sekä Glasgown St Silas, yksi hiippakuntansa suurimmista seurakunnista, jonka jäsenistä 86 % äänesti kesäkuussa 2019 eroamisen puolesta.
Aiheesta muualla

Kirkon kotisivut
Kaavio Skotlannin kirkollisesta kehityksestä reformaatiosta lähtien.
Sýros-Ermoúpoli

| Sýros-Ermoúpoli Sýros-Ermoúpolin kunta Σύρος-Ερμούπολη Δήμος Σύρου-Ερμούπολης |
| --- | --- |
 Ermoúpolin kaupunki.
 Kunnan sijainti
 Sýros-Ermoúpoli
 Koordinaatit: 37°27′N, 24°54′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Perustettu:  2011
Hallinto:  
 – Asutustyyppi:  kunta
 – Kallikrates-koodi:  5801
 – Kuntakeskus:  Ermoúpoli
Pinta-ala:  
 – Kokonaispinta-ala:  83,6 km²
Väkiluku (2011):  21 507
 – Väestötiheys:  257,26 as./km²
Aikavyöhyke:  UTC+2
 – Kesäaika:  UTC+3
Postinumero:  841 xx
Suuntanumero(t):  228x0
 
 www.hermoupolis.gr 
Infobox OKVirheellinen NIMI-arvo: 
Sýros-Ermoúpoli (kreik. Σύρος-Ερμούπολη eli Δήμος Σύρου-Ερμούπολης, Dímos Sýrou-Ermoúpolis) on Kreikan kunta, joka sijaitsee Sýroksen alueyksikössä Etelä-Egean saarten alueella. Kunnan pinta-ala on 83,6 neliökilometriä ja väkiluku 21 507 (vuonna 2011). Kunnan kuntakeskus on Ermoúpoli.
Sýros-Ermoúpolin kunnantalo Ermoúpolin kaupungissa.
Sýros-Ermoúpolin kunta käsittää koko Sýroksen saaren. Sen lisäksi kuntaan kuuluvat seuraavat pienemmät saaret: Áspro, Didými, Foúis, Glaronísi, Gyáros, Náta, Psathonísi, Schinonísi, itärannikon Strongyló, lounaisrannikon Strongyló ja Varvaroúsa.
Sýros-Ermoúpolin kunta syntyi, kun Áno Sýros, Ermoúpoli ja Poseidonía yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Sýros-Ermoúpolin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Áno Sýros | Áno Sýros | Ágios Dimítrios | 56 |
| Áno Sýros | Áno Sýros | Ái Michális | 11 |
| Áno Sýros | Áno Sýros | Alithiní | 89 |
| Áno Sýros | Áno Sýros | Áno Sýros | 862 |
| Áno Sýros | Áno Sýros | Chalandrianí | 3 |
| Áno Sýros | Áno Sýros | Episkopeío | 500 |
| Áno Sýros | Áno Sýros | Foinikiá | 10 |
| Áno Sýros | Áno Sýros | Gyáros (saari) | 0 |
| Áno Sýros | Áno Sýros | Kíni | 560 |
| Áno Sýros | Áno Sýros | Mýttakas | 26 |
| Áno Sýros | Áno Sýros | Papoúri | 4 |
| Áno Sýros | Áno Sýros | Platý Vouní | 10 |
| Áno Sýros | Áno Sýros | Varvaroúsa (saari) | 2 |
| Áno Sýros | Chroúsa | Chroúsa | 269 |
| Áno Sýros | Galissás | Danakós | 78 |
| Áno Sýros | Galissás | Galissás | 437 |
| Áno Sýros | Págos | Agrós | 89 |
| Áno Sýros | Págos | Mesariá | 279 |
| Áno Sýros | Págos | Págos | 363 |
| Áno Sýros | Págos | Parakopí | 229 |
Áno Sýros: Yhteensä: 3 877
| Ermoúpoli | Ermoúpoli | Didými (saari) | 0 |
| Ermoúpoli | Ermoúpoli | Ermoúpoli | 11 407 |
| Ermoúpoli | Ermoúpoli | Strongyló (saari) | 0 |
| Ermoúpoli | Mánna | Áno Mánna | 433 |
| Ermoúpoli | Mánna | Azólimnos | 604 |
| Ermoúpoli | Mánna | Mánna | 958 |
| Ermoúpoli | Mánna | Tálanta | 335 |
Ermoúpoli: Yhteensä: 13 737
| Poseidonía | Foínikas | Foínikas | 716 |
| Poseidonía | Foínikas | Víssa | 222 |
| Poseidonía | Poseidonía | Ádeiata | 93 |
| Poseidonía | Poseidonía | Mégas Gialós | 75 |
| Poseidonía | Poseidonía | Poseidonía | 760 |
| Poseidonía | Poseidonía | Schinonísi (saari) | 0 |
| Poseidonía | Poseidonía | Strongyló (saari) | 0 |
| Poseidonía | Vári | Áspro (saari) | 0 |
| Poseidonía | Vári | Azólimnos | 123 |
| Poseidonía | Vári | Mégas Gialós | 320 |
| Poseidonía | Vári | Náta (saari) | 0 |
| Poseidonía | Vári | Vári | 1 584 |
Poseidonía: Yhteensä: 3 893
Yhteensä: 21 507
Aiheesta muualla

Kuvia tai muita tiedostoja aiheesta Sýros-Ermoúpoli Wikimedia Commonsissa
Δήμος Σύρου-Ερμούπολης. Sýros-Ermoúpolin kunnan verkkosivut. (kreikaksi)
Etelä-Egean saarten alue
| --- | --- |
Ándroksen alueyksikkö:  Ándros
Kálymnoksen alueyksikkö:   Agathonísi  Astypálaia  Kálymnos  Leipsoí  Léros  Pátmos 
Kárpathos-Kásoksen alueyksikkö:   Kárpathos  Kásos 
Kéa-Kýthnoksen alueyksikkö:   Kéa  Kýthnos 
Kosin alueyksikkö:   Kos  Nísyros 
Míloksen alueyksikkö:   Kímolos  Mílos  Sérifos  Sífnos 
Mýkonoksen alueyksikkö:  Mýkonos
Náxoksen alueyksikkö:   Amorgós  Náxos ja Pienet Kykladit 
Pároksen alueyksikkö:   Antíparos  Páros 
Ródoksen alueyksikkö:   Chálki  Megísti  Ródos  Sými  Tílos 
Sýroksen alueyksikkö:  Sýros-Ermoúpoli
Thíran alueyksikkö:   Anáfi  Folégandros  Íos  Síkinos  Thíra 
Tínoksen alueyksikkö:  Tínos
Heinikko

Heinikko on elinympäristö eli biotooppi, joka sijaitsee kenttäkerroksessa. Tyypillisiä heinikossa kasvavia kasveja ovat heinäkasvit, kuten röllit, lauhat, nurmikat ja kastikat. Heinäkasvien lisäksi heinikossa esiintyy jonkin verran muita ruohovartisia kasveja. Heinäkasvien alla kasvaa joskus sammalia. Heinikko on monien hyönteislajien ja muiden pieneläimien elinympäristö. Heinikoita on metsissä ja avomailla, kuten peltojen laidoilla ja tienpientareilla. Heinikkoa on myös niityillä ja kedoilla, jotka ovat monien perhoslajien esiintymisalueita. Savanneilla enin osa kasvillisuudesta on heinikkoa, joka ylläpitää itäisessä Afrikassa suurikokoisten nisäkkäiden kantoja. Lisäksi savanneilla heinäkasvillisuutta syövät heinäsirkkojen ja perhosten toukat, joita saalistavat muut niveljalkaiset, linnut ja matelijat. Savannien heinät ovat C4-kasveja, jotka käyttävät yhteyttämiseen enemmän hiilidioksidia kuin C3-kasvit.
Mika Oksa

| Mika Oksa |
| --- | --- |

Henkilötiedot
Syntynyt: 6. heinäkuuta 1976 Espoo, Suomi
Kansalaisuus:   Suomi
Jääkiekkoilija
Lempinimi:  Miku
Pelipaikka:  maalivahti
Hanska:  vasen
Pituus:  187 cm
Paino:  92 kg
Pelaajaura
Pääsarjaura:  1999–2012
Aik. seurat:  Kiekko-Espoo (SML),   Ahmat (Idiv),   Espoo Blues (SML),   Timrå IK (SEL),   EHC Basel (NLB),   HPK (SML),   KalPa (SML),   Dynamo Minsk (KHL),   Yunost Minsk (BXL)
Mika Oksa (s. 6. heinäkuuta 1976 Espoo) on suomalainen entinen jääkiekkomaalivahti.
Oksa on espoolaisen kiekkokoulun kasvatti. Hän debytoi Kiekko-Espoossa liigassa jo juniori-ikäisenä. Tämän jälkeen hän siirtyi muutamaksi kaudeksi I-divisioonaan. Espooseen Oksa palasi kaudeksi 1999–2000. Espoon Bluesissa Oksan roolina oli pelata niin Ari-Pekka Siekkisen, Tom Draperin kuin Jarmo Myllyksenkin kakkosvahtina, eikä hän oikein missään vaiheessa päässyt näyttämään oikeita kykyjään.
Toukokuussa 2003 Oksalla todettiin imusolmukesyöpä, jonka hän voitti ja palasi maalinsuulle jälleen joulukuussa. Loppukaudesta hän torjui neljä nollapeliä, kun aikaisemmin niitä ei ollut yhtään. Keväällä 2005 Oksa siirtyi Elitserien-seura Timråhon , jossa pelasi yhden kauden. Loppukaudesta Oksa edusti vielä Sveitsin kakkossarjan EHC Baselia .
Oksa jäi ilman sopimusta kesällä 2006, mutta lokakuussa HPK hankki kokeneen maalivahdin paikkaamaan maalivahtipulaa. Hän paikkasi hyvällä menestyksellä Miika Wiikmania, mutta jäi loppukaudesta Andy Chiodon varjoon. Keväällä 2007 Oksa teki kahden vuoden sopimuksen KalPan kanssa, jossa hän voitti SM-pronssia kaudella 2008–2009 Hän pelasi uransa viimeiset kaudet Valko-Venäjällä Dinamo Minskissä ja Yunost Minskissä.
Aiheesta muualla

Mika Oksa Jatkoaika.comissa (Internet Archive)
Mika Oksa Elite Prospects. Everysport Media Group AB. (englanniksi)
Fond du Lacin piirikunta

Fond du Lacin piirikunta (engl. Fond du Lac County) on Yhdysvaltojen Wisconsinin osavaltiossa sijaitseva piirikunta. Sen väkiluku oli 104 154 vuonna 2020. Piirikunnan hallintokeskus ja suurin kaupunki on Fond du Lac. Piirikunta on perustettu vuonna 1836.
Väestö

Vuoden 2020 väestönlaskennassa Fond du Lacin piirikunnan asukasluku oli 104 154. Arvion mukaan asukkaista valkoisia on 93,0 %, mustia 2,6 %, aasialaisia 1,9 %, alkuperäisasukkaita 0,6 % ja Tyynenmeren alkuperäisasukkaita 0,1 %. Asukkaista 1,8 % kuuluu kahteen tai useampaan rotuun. 5,5 % asukkaista puhuu kotonaan jotain muuta kieltä kuin englantia ja 3,4 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Fond du Lacin piirikunta Wikimedia Commonsissa
Jasper Lattu

| Jasper Lattu> Henkilötiedot |
| --- | --- |
Syntynyt: 20. lokakuuta 2005 (ikä 19) Lahti, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  180 cm
Paino:  80 kg
Seura
Seura:  Pelicans
Sarja:  SM-liiga
Pelinumero:  41
Pelaajaura
Pääsarjaura:  2024–
Jasper Olavi Lattu (s. 20. lokakuuta 2005 Lahti) on suomalainen jääkiekkomaalivahti, joka edustaa SM-liigajoukkue Pelicansia. Hän pelaa pääasiassa seuran U20-joukkueessa.
Ura

Lattu on Pelicansin kasvatti. Hän aloitti jääkiekkoilun noin yhdeksänvuotiaana. Lattu pelasi yhden kauden kenttäpelaajana, jonka jälkeen hän siirtyi maalivahdiksi. Kaudella 2023–2024 Lattu puki SM-liigaan 29. helmikuuta 2024 pelattuun vierasotteluun Tapparaa vastaan, jolloin Pelicansin maalinsuulla torjui liigadebyyttinsä tehnyt Niklas Nikkilä. Pelicansin maalivahtiosastolta oli sivussa niin Jasper Patrikainen, Niklas Kokko kuin Johan Gustafsson. Lattu ei saanut ottelussa kuitenkaan peliaikaa.
Kaudella 2024–2025 Lattu teki Pelicansin SM-liigajoukkueessa miesten pääsarjadebyyttinsä Mestarien liigan alkulohkon päätöskierroksella 16. lokakuuta 2024 ranskalaista Dragons de Rouenia vastaan. Hän torjui joukkueen 10–1-voittoon päättyneessä ottelussa 15 kertaa.